《琴坞旧庐钱别频伽兼山》
清代·许乃济

顽云沈沈障碧空，雷车夜发轰残冬。雪花融液作苦雨，万感楂残如乱峰。

入门把臂忽倾倒，今日重逢郭有道。如何便放湖边舟，识君苦迟别君早。

延陵公子翩然来，相看身世俱尘埃。下床动足各万里，不如且尽尊中醅。

作歌赠君君已醉，画君穷途两行泪。悲欢聚散徒纷纷，一笑明蟾梦中坠。

作者简介：许乃济，字作舟，号青士，钱塘人。嘉庆己巳进士，改庶吉士，授编修，历官太常寺卿。